o
HILLSONG TV Kun tavalliset ihmiset kohtaavat 1
Tervetuloa Hillsong TV -ohjelman pariin.
Uskon, että Jumalan tahto voi viedä ihmistä eteenpäin.
Kuunnellaan todistus, ennen kuin jatketaan ohjelmaa.
Jokapäiväinen juominen ja sen vaikutukset -
tuhosivat perhe-elämäni.
Heräsin aamulla, ja en halunnut juoda.
Iltapäivään mennessä minulla oli jo pullo kädessä.
Menetin työpaikan juomisen takia.
Jätin perheeni. Silloin Jumala kohtasi minua.
Juttelin erään naisen kanssa. Hän oli ollut joskus samassa jamassa.
Hän kuului seurakuntaan Campbelltownin alueella.
Aloin käydä siellä.
Kävin ensi kerran naistenkonferenssissa 2004.
Näin siellä naisia eri taustoista.
Jumala sanoi, että Hän rakastaa jokaista sellaisenaan.
Se avasi silmäni näkemään, että Jumala rakastaa minua.
Kuuntelin naisten todistuksia.
Käsitin, että minua rakastetaan ja että minulla oli toivoa.
Alkoholista irti pääseminen on ollut hidas prosessi.
Seurakuntaperheen ja ystävien tuen avulla -
olen päässyt eteenpäin.
Olen palannut yhteen lapsieni kanssa.
Kun tavalliset ihmiset kohtaavat, tapahtuu tavattomia asioita.
Pidämme erästä asiaa itsestäänselvänä.
Se on ihmisten välisten yhteyksien voima.
En tarkoita kiinnostusten kohteita -
enkä henkeä, joka sanoo: "Tunnen ihmisiä."
Jumalallisissa yhteyksissä on puhtautta.
Jumala tekee niiden kautta jotakin epätavallista.
Sellaisen siunauksen voi saada jokainen, -
joka alkaa nähdä Jumalaa elämän kohtaamisissa.
1970-luvun puolessa välissä olin 20, Bobbie oli 17.
Tapasimme kesäkonferenssissa Uuden-Seelannin Taurangassa.
Tapasimme rannalla, mutta olimme konferenssissa.
Seuraavana kesänä menimme taas konferenssiin.
Muistan, kuinka kävelimme kentällä, joka oli täynnä autoja.
Kävelimme pääkatsomoa kohti. Konferenssi oli laukkaradalla.
Oli kesäilta. Ilma oli täynnä pölyä.
Meitä vastaan tuli minun ikäiseni hippimies.
Hänellä oli kitara ja kaunis nahkakotelo.
Ne olivat kauniisti käsin kuvioituja.
Nahkakotelo oli kauniin ruskea.
Sanoin: "Kaunis kitarakotelo. Mistä sait sen?"
Mies jatkoi kulkuaan.
Hän sanoi: "Herra pitää huolen."
Vilkaisin Bobbieta, ja jatkoimme matkaa.
Sain raamattuopintoni päätökseen.
Bobbie meni takaisin kotiinsa Aucklandiin.
Asuin 600 kilometrin päässä Wellingtonissa.
Niihin aikoihin eräs pastori soitti minulle.
Hän kutsui minut nuorisopastoriksi Etelä-Aucklandiin.
Lupasin rukoilla asian puolesta.
Katsoin kartasta, että se oli parin kilometrin päässä Bobbien kotoa.
Herra sanoi ihmeen nopeasti: "Kyllä."
Miten pian kuulinkaan Herran äänen.
Muistan, miten ajoin sinne.
Muutin taloon, jossa asui yhdeksän muuta sinkkumiestä.
Sukkien lemu oli uskomaton.
Koputin uuden kotini ovelle. En tuntenut kämppiksiäni.
Kuka muukaan avasi oven kuin "Herra pitää huolen" -tyyppi.
Istuimme alas. Kaveri kysyi ensimmäisenä: -
"Ketkä ovat mielestäsi maailman viisi parasta raamatunopettajaa?"
"Mitä Herra sanoo seurakunnalle?"
Olin vasta parikymppinen.
Hän oli hassu kaveri.
Parin päivän kuluttua hän ilmoitti saaneensa potkut.
Hän pyysi minua hakemaan hänet.
Hän oli työskennellyt leipomossa. Menin sinne.
Seinällä oli käsin kirjoitettuja lappuja, joissa luki: -
"Ei ihminen elä vain leivästä, vaan Jumalan Sanasta."
Potkujen syy alkoi valjeta minulle.
Mies oli ylistyksenjohtaja ja lauluntekijä.
Hän oli voideltu.
Olin nuori ja kokematon aloitteleva pastori.
Perustimme tiimin kodissamme.
Se alkoi kasvaa heti ensimmäisellä viikolla.
Se kasvoi kasvamistaan.
Lopulta ihmiset eivät enää mahtuneet sisään.
Nuortenillassa oli yhtä paljon väkeä kuin jumalanpalveluksessa.
Keskinäisen yhteyden takia se oli Jumalasta.
Olen viime aikoina miettinyt sitä paljon.
Sen jälkeen 35 vuoden aikana -
minulla on ollut samanlaisia kohtaamisia -
aivan tavallisten ihmisten kanssa.
Tavallisilla ihmisillä on tavallisia kokemuksia.
On hyviä ja huonoja aikoja.
Tavallisissa kohtaamisissa voi nähdä epätavallisia piirteitä.
Niissä näkyy jumalallisten yhteyksien voima.
Uskon niiden voimaan.
Ap. t. 4:13:ssa kerrotaan tavallisista miehistä.
"Kun he näkivät Pietarin ja Johanneksen rohkeuden" -
"ja havaitsivat heidän olevan oppimattomia miehiä," -
"he ihmettelivät. He tunsivat heidät Jeesuksen seuraajiksi."
Ap. t. 3:ssa kerrotaan, -
miten Pietari ja Johannes menivät temppeliin.
Kolme tuhatta tuli uskoon.
Seurakunta kasvoi, ja tapahtui valtavia ihmeitä.
Kaiken sen keskellä olivat nämä oppimattomat miehet.
Joku saattaa olla koulutettu, mutta jollakin toisella elämänalueella -
hän on erittäin tavallinen.
Jumala tekee epätavallisia asioita tavallisten ihmisten kautta.
Jumala ottaa osasia sieltä täältä ja yhdistää ne.
Osien summa on paljon voimallisempi kuin osaset erillään.
Älä väheksy sen voimaa.
Raamatussa yhteys on tärkeä.
Jumala itse on kolmiyhteinen.
Isä, Poika ja Pyhä Henki ovat yksi.
Ajatellaanpa lisääntymistä. Mikä on yhteyden hedelmä?
Siitä syntyy elämää.
Kaikki tietävät täällä, että yksi plus yksi on kaksi.
Jumalan taloudessa yksi plus yksi on yksi. Kaksi tulee yhdeksi.
Kun aikaa kuluu yhdeksän kuukautta, -
kuten tyttäreni eturivissä voi todistaa, -
heistä tulee kolme.
Kiitos Herralle. Kaksi plus yksi. Se on mahtavaa.
Vanhassa testamentissa, 5. Moos. kirjassa sanotaan, -
että yksi ajaa pakoon tuhat, kaksi kymmenen tuhatta.
3. Moos. kirjassa sanotaan, -
että viisi ajaa pakoon sata ja sata ajaa pakoon kymmenentuhatta.
Siihen eivät päde matematiikan lait.
Samassa suhteessa viisi olisi kaksi tuhatta.
Jumalalliset kohtaamiset ovat eksponentiaalisia.
Siksi yksi vastaa tuhatta ja kaksi kymmentätuhatta.
Kun kaksi menee yhteen, vaikutus ei ole vain kaksinkertainen.
Vaikutus on moninkertainen.
Se on jumalallisten kohtaamisten voima.
Avioliitot ovat jumalallisia yhteyksiä.
Vaikka elämme hyvin tavallista arkea, -
Jumala voi tehdä epätavallisia asioita avioliiton kautta.
Jumala voi tehdä ihmeellisiä asioita kumppanuudessa, -
palvelutehtävässä ja seurakunnassa.
Olemme täällä toinen toisiimme liittyneinä.
Emme aina ymmärrä sen voimaa, -
mutta Kristusruumis voi yhdessä voimin tehdä ihmeellisiä asioita.
Paholainen ymmärtää sen.
Se tietää, että hajaannuksella ja erimielisyydellä -
on moninkertainen vaikutus.
Jumalallinen yhteys saa aikaan epätavallista siunausta.
Paholainen haluaa hajaannusta, -
joka saa aikaan epätavallista murhetta.
Sen tietävät kaikki avioeron tuskan läpikäyneet.
Sen vaikutukset tuntuvat moninkertaisina perheissä.
Vihollinen haluaa aiheuttaa hajaannusta ja eripuraa, -
koska se tuo ihmisten elämään rajoitusta ja murhetta.
Kun ihmisen yhteys Luojaan katkeaa, hän elää erillään Jumalasta.
"Vaelsimme eksyksissä kuin lampaat, kukin poikkesi omalle tielleen."
Emme voi seurata Jumalan kutsua irrallamme Jumalasta ja muista.
Yhteyden katkeaminen muihin ihmisiin aiheuttaa eristäytymistä.
Kirjoituksissa kerrotaan yhteyksistä, jotka katkesivat.
Barnabas ja Saul ovat niistä hyvä esimerkki.
Apostolien teoissa on jakso, -
jossa kerrotaan yhtenään Barnabaksesta ja Saulista.
Kun he erosivat, Barnabaksesta ei enää kerrota.
Elämässä on ajanjaksoja.
Joskus ihmissuhteissakin on ajanjaksoja.
Älä väheksy ihmissuhteita, jotka Jumala meille antaa.
Kun yhteydet ovat puhtaita, toisesta ei yritetä hyötyä.
Kaikki tulevat yhdessä siunatuiksi.
Maailman ihmissuhteissa pyritään aina hyötymään.
Henki on siellä aivan toisenlainen.
Joidenkin ihmisten sisäisessä maailmassa puolestaan -
kaikki palaset eivät kohtaa.
Se johtaa rikkinäisyyteen.
Henkilö, jolla oli eniten henkisiä ongelmia Uudessa testamentissa, -
oli Gadaran riivattu.
Olen käynyt paikassa, jossa perimätiedon mukaan -
henget menivät sikalaumaan ja syöksivät sen alas jyrkänteeltä.
Riivattu oli rikkonut kahleet, joilla häntä oli yritetty sitoa.
Hän eli hautaluolissa.
Luuk. 8:29:ssä sanotaan: -
"Jeesus oli käskenyt saastaisen hengen lähteä miehestä."
"Mies oli katkonut siteensä" -
"ja pahan hengen ajamana paennut ihmisten ilmoilta."
Ajattelepa sitä.
Usein ihmiset elävät eristäytyneinä -
erillään muista, joskus rikkinäisyyden takia.
Heiltä puuttuu yhteys.
Jos uskomme, että ihmiset voivat saada jumalallisia yhteyksiä, -
vaikutus voi olla epätavallinen.
Yhteenlaskettu siunaus voi olla moninkertainen.
Olin Hillsong United -tiimin kanssa Etelä-Amerikassa.
Yksittäisissä konserteissa kävi kymmeniä tuhansia ihmisiä.
En edes muista tarkkaa lukua.
Tajuan, etten minä yksinäni -
pystyisi tavoittamaan sellaisia väkimääriä.
Tajuan myös, että jos me, Hillsong-seurakunta, -
emme tekisi sitä, mitä teemme, -
Hillsong United ei vetäisi sellaisia väkimääriä.
Kukaan ei havittele hyötyä, vaan kaikki saavat siunauksen.
Sano vierustoverillesi: "Yhdessä olemme parempia."
Paholainen tietää sen ja vihaa sitä.
Älä väheksy yhteyksien merkitystä.
Saatat pitää avioliittoasi aivan tavallisena ja arkisena.
Jos annat Jumalan tehdä työtään avioliitossasi, -
hän tekee tavallisesta epätavallista.
Hän voi tehdä lapsistasi ja perheestäsi jotakin uskomatonta -
uskollisuutensa kautta.
Rakastan ajatusta yhteyksistä elämässämme, -
siitä, mitä se vaatii ja edustaa.
Naistenkonferenssin DVD:llä kerrottiin maailman hädästä.
Siinä lainattiin äiti Teresaa, -
jolla oli uskomattoman hienoja ajatuksia.
Äiti Teresa sanoi, että yksinäisyys on pahin köyhyyden muoto.
Yksinäisyys on hirvittävintä köyhyyttä.
Jos elämme eristäytyneinä, -
köyhyys ei ole vain fyysistä.
Köyhyys kohtaa usein niitä, joilla ei ole turvaverkostoa.
Seurakunnassa on eräs mahtava piirre.
Seurakunta ei ole vain yhteisö.
Se on sitäkin. Yhteys on hieno asia.
Sen sisällä on jumalallinen ominaisuus.
Kun liitymme yhteen oikeiden ihmisten kanssa, -
yhteyden särkymisen seuraukset voivat korjaantua.
Pohditaan tämän pohjalta yhteyksiä Kirjoituksissa.
Pietari ja Johannes olivat tavallisia.
Ihmiset ihmettelivät, sillä heidän kauttaan tapahtui ihmeitä.
Jumalallisten yhteyksien hedelmä on epätavallinen.
Ihmiset oikein ihmettelevät sitä.
He eivät ymmärrä sitä, sillä se on yliluonnollista.
Rukoilen, etten ikinä väheksyisi yhteyksien voimaa.
Ihmiset, joita olen kohdannut, mukaan lukien oma perheeni, -
ovat auttaneet minua ylittämään omat voimavarani.
Olen huomannut sen myös seurakuntaelämässä.
Vahvuutemme tulevat esiin, kun toimimme yhdessä.
Ystäväni tapaa sanoa osuvasti: "Yhdessä olemme parempia."
Ihmisten välinen yhteys oli Uuden testamentin vahvuus.
Pietaria ja Johannesta kuvailtiin oppimattomiksi.
Silti he ylsivät epätavallisiin saavutuksiin.
Uskotaan, että Jumala tuo elämäämme oikeat ihmiset -
työelämässä, henkilökohtaisessa elämässä ja seurakuntaelämässä.
Löydämme Jumalaa uusilla tasoilla.
Odotuksen liikevoima kasvaa.
Uusi laulu tulee kokouksemme ilmapiiriin ja muuttaa sydämiä.
Faith, Hope and Love on Hillsongin uusi live-ylistyslevy.
Levyllä on 13 laulua, jotka on taltioitu kolmena iltana Sydneyssä.
Sinä elät, olemme vapaita
Veresi on minut lunastanut
CD- ja DVD-levyn sisältävän paketin hinta on 24,95 puntaa.
Tilaa tuote puhelimitse tai verkkokaupasta.
Kuljen maita ja meriä
Mikään ei voita kanssasi olemista
Yhdessä aina
Sinä ja minä kuin aurinko ja meri
Matkalla taivaaseen. Teemme historiaa
Kuljen maita ja meriä
Mikään ei voita kanssasi olemista
Yhdessä aina pysytään
COLOUR- NAISTENKONFERENSSI 2011 SYDNEY - LONTOO - KIOVA
Musiikki on parhaita Jumalan luomia asioita.
Se tekee hyvää sielulle ja hengelle.
On ihana kuulua seurakuntaan, joka rakastaa Jumalan palvomista.
Oikeudenmukaisuus ja kiitos
Olkoot kunniani
Kun rakastan Sinua sisältä ulos
Ikuinen
Valosi loistaa, kun kaikki muu himmenee
Päättymätön
Kunniasi on suurempi kuin mikään muu
Haluamme sydämestämme ylistää Sinua
Sieluni laulaa sisälläni
Ikuinen
Valosi loistaa, kun kaikki muu himmenee
Päättymätön
Kunniasi on suurempi kuin mikään muu
Haluamme sydämestämme ylistää Sinua
Sieluni laulaa sisälläni
Sinulle
Auringon lailla mursit yön
Paransit sydämeni suurella rakkaudellasi
Kun uuvuin, kannoit minua harteillasi
Rakkautesi voittaa
Rakkautesi peittää synnin
Kantaa maailman huolet
Rakastan Sinua
Toivoni on Sinussa
Jeesus Kristus, ota elämäni
Ota minut kokonaan
Seisot kanssani vuorenhuipulla
Kanssasi kuljen pimeässä laaksossa
Annoit edestäni ainoan Poikasi
Luotan vain armoosi
Rakkautesi voittaa
Rakkautesi peittää synnin
Kantaa maailman huolet
Rakastan Sinua
Toivoni on Sinussa
Jeesus Kristus, ota elämäni
Ota minut kokonaan
Rakastan Sinua
Toivoni on Sinussa
Kiitos, että katsoit ohjelmaamme.
Uskon, että voit yltää suur- saavutuksiin Kristuksessa, -
sillä tiedän, mitä Jumalan Sanassa sanotaan.
Elämässämme on suunnitelma ja toivo.
Kun pyydät Jeesuksen elämäsi keskipisteeksi, -
saat tietää, mitä saa aikaan yhteys Häneen, -
Hänen tarkoitukseensa, tahtoonsa ja tulevaisuuteensa.
Kiitos ja siunausta!
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Marianne Tenetz